Daar bestaan 'n groeiende belangstelling in die belangrike rol wat San-rotsskilderinge speel in ons nasionale erfenis. Hierdie belangstelling het gelei tot 'n besef van die vinnige agteruitgang van hierdie werke, as gevolg van natuurlike en mensllke oorsake en dus van die dringendheid van effektiewe konservasie. Kopiering - deur middel van natreksels of foto's - is tans die enigste metode om die werke te bewaar, sodat 'n getroue rekord beskikbaar kan wees vir toekomstige navorsers. 'n Voorbeeld van die waarde hiervan is gelee in die pionierswerk van William Stow. Vele van die skilderinge wat hy so versigtig gekopieer het in die laat 18OO's het intussen verdwyn of tot so 'n mate vervaag dat hul nouliks sigbaar is. Hierdie artikel beskryf in besonderhede die tegnieke van natrekwerk en fotografie wat oor 'n periode van dertig jaar geleer is deur terreinondervinding. Die doel van hierdie beskrywing is om die entoesias aan te moedig, om 'n sin vir dringendheid te bevorder en om frustrerende foute te help voorkom.